Hvernig get ég tryggt öryggi aðgangsins míns ? Kynntu þér ábendingarnar hér að neðan til að fá frekari upplýsingar um hvernig þú getur tryggt öryggi aðgangsins og upplýsinga þinna . Fjölþátta sannvottun Ef þú skráir þig inn á nýjum stað eða ef þú breytir viðkvæmum aðgangsupplýsingum gætum við farið fram á frekari upplýsingar til að staðfesta að það sé í raun og veru þú sem ert að gera breytingarnar . Við gætum nánar tiltekið beðið þig um að slá inn öryggiskóða sem þú færð sendan í símann eða með tölvupósti eða beðið þig um að staðfesta hluta af aðgangsupplýsingum þínum . Við gætum einnig sent þér tilkynningu varðandi aðganginn ef vera skyldi að það væri einhver annar að tengjast aðganginum þínum . Ef þú telur að einhver hafi skráð sig inn á aðganginn þinn skaltu yfirfara hann strax með því að opna yfirferð á aðgangi mínum . Búðu til lykilorð sem er minnst 8 stafir og best er að nota saman bókstafi , tölustafi og tákn ( t.d. # , $ og ! ) . Lykilorðið sem þú notar fyrir Airbnb aðgang þinn ætti ekki að vera það sama og þú notar fyrir önnur vefsvæði , eins og t.d. tölvupóstinn þinn , netbanka eða samfélagsmiðla . Þá eru minni líkur á að aðgangur þinn að Airbnb verði fyrir áhrifum ef átt er við aðra reikninga þína . Það tryggir að tengingin sé dulkóðuð og að óháður aðili lesi ekki gögn sem eru send milli tölvunnar þinnar og Airbnb . Sumir vafrar sýna einnig táknmynd fyrir lás við hliðina á veffanginu til að staðfesta að síðan sé öruggt . Airbnb reynir alltaf að nota HTTPS en það virkar ekki í öllum vöfrum . Mundu að uppfæra reglulega tæki þín og hugbúnað : Framleiðendur tækjabúnaðar og hugbúnaðar bjóða oft uppfærslur sem taka á öryggisáhættu og bjóða nýja öryggisvernd . Notaðu vírusvörn : Settu inn vírusvörn frá áreiðanlegum aðila til að finna , koma í veg fyrir og fjarlægja algengar veirur og aðrar árásarleiðir . Skoðaðu hver sendandinn er : Ekki smella á hlekki eða hlaða niður viðhengi nema þú þekkir og treystir sendanda . Greiðslur og skilaboð utan vefsvæðis Airbnb mun aldrei biðja þig um að greiða annars staðar og við biðjum þig um nota alltaf verkvang Airbnb til að eiga í viðskiptum og samskiptum . Gefðu netfangið þitt aldrei upp áður en bókun er samþykkt , millifærðu fjármagn aldrei framhjá kerfum Airbnb og kynntu þér vel tölvupósta sem eiga að vera frá Airbnb . Við munum aldrei biðja þig um að senda peninga fyrir utan Airbnb né munum við biðja þig um að senda okkur upplýsingar um lykilorðið þitt með tölvupósti . Við biðjum þig um að nota flaggið ef þú rekst á grunsamlega notandalýsingu , skráningu eða skilaboðaþráð og við förum yfir málið . Ef einhver sendir þér tölvupóst og biður þig um að greiða eða þiggja greiðslu utan vefsvæðis okkar skaltu láta okkur vita þegar í stað .